Source: http://arenabihoreana.ro/2016/11/csm-digi-oradea-waspo-hannover-1-1-dupa-primele-opt-minute/
Timestamp: 2019-04-24 11:11:57+00:00

Document:
Bihorenii termina doar la egalitate si rateaza calificarea. CSM Digi Oradea – Waspo Hannover 11-11 | Arena Bihoreana
Posted November 9, 2016 by Lucian Popa in Polo
În cursul serii de miercuri 9 noiembrie, CSM Digi Oradea a disputat partida retur din cadrul play-off-ului Ligii Campionilor la polo pe apă. Orădenii au primit în propriul bazin vizita celor de la Waspo Hannover, asta după ce în tur nemţii au câştigat la o diferenţă de cinci goluri 12-7. Din păcate pentru ei, gruparea din municipiul de pe Crişul Repede nu a reuşit să întoarcă rezultatul din tur, terminând doar la egalitate scor 11-11 şi ratând astfel prezenţa în grupele principale ale Lgii Campionilor.
Bihorenii au irosit primele atacuri, prin Negrean şi Preoteasa, cu om în plus, Mihnea Gheorghe înscrie primul (1-0). Gazdele domină debutul jocului dar nu sunt precişi la finalizare, oaspeţii nici măcar nu reuşesc să arunce la poartă. Pe o superioritate numerică şi pe ultimele secunde, Brguljan restabileşte egalitatea (1-1).
Ramiro Georgescu înscrie primul gol al sfertului secund (2-1). Din păcate, la faza imediat următoare, Estrany restabileşte egalitatea (2-2). Sekulic îşi duce echipa în avantaj, iar Hannover preia conducerea (3-2). Pe ultima secundă cu om în plus, Tibi Negrean restabileşte egalitatea (3-3). Cu o execuţie excepţională, Asanovic aduce echipa gazdă în avantaj (4-3). În loc să ajungă la două goluri diferenţă, Brguljan restabileşte egalitatea (4-4). Mai mult, Sekulin îşi duce echipa în avantaj (5-4). De două ori medaliat la Jocurile Olimpice, Bukowski înscrie şi el pentru nemţi (6-4). Tibi Negrean, aflat la cea de-a doua reuşită personală, reduce din diferenţă (5-6).
Mihnea Gheorghe este primul marcator al celui de-al doilea mitan (6-6). Cu om în plus în bazin, Radovic înscrie din nou (7-6). Acelaşi Radovic cu toată opoziţia unui adversar, înscrie formidabil (8-6). Într-o situaţie cu om în plus, stângaciul Bogdan Remeş înscrie şi el (7-8), pentru ca la faza imediat următoare, Tibi Negrean să înscrie din nou (8-8). Pe ultimele secunde, Estrany cu o execuţie violentă înscrie (8-9). Ajuns la 36 de ani, Boris Pavlovic înscrie şi el primul gol pentru orădeni (9-9). Roş-albaştrii beneficiază de o lovitură de la 5 metri, executată în cele din urmă de Tibi Negrean. Aruncă şi înscrie (10-9). Kadar Kalman protestează, Brguljan după eliminarea lui Creţu, profită şi egalează 10-10.
Tibi Negrean iroseşte primul atac al gazdelor, Andrei Creţu nu are forţa necesară să înscrie din poziţie favorabilă. Timpul se scurge în favoarea nemţilor care deja si-au îndeplinit obiectivul şi anume calificarea. Cât de simplu este polo-ul, Radovic înscriind lejer (11-10). Mihnea Gheorghe restabileşte egalitatea 11-11. La ultima fază, arbitrii i-au privat pe orădeni de o lovitură de la 5 metri.
CSM Digi Oradea va continua în sferturile de finală ale Len League.
arenaa, arenabihoreana, csm oradea nu poate trece de h, lucian poap, polo csm digi oradea, polo csm oradea eliminata din liga, polo csm oradea joaca cu hannorver, sport i tara noastra, sport in romania

References: CSM 
 CSM 

CSM 
 csm 
 csm 
 csm 
 csm